Jeg vil gerne klage over servicen fra DSB! 

Det er en af mange gange jeg har haft dårlige oplevelser. Jeg synes simpelthen det er for dårligt!

Jeg ville i dag gerne fra Århus til Københavns lufthavn kl. 15.27 og flyve videre derfra til Barcelona.

Jeg ville desuden gerne medbringe en cykel.

Jeg prøver at bestille en billet på nettet men der ikke mulighed for at købe billet.

Jeg kan ikke se nogen pris, men kan se noget information omkring nogle zoner.

Jeg prøver så at ringe til jer, men der er meget lang ventetid og jeg kan ikke komme i gennem.

Jeg opgiver og tager hen til Århus hovedbanegård dagen efter.

Der er meget lang kø til billetskranken, så jeg går hen til billetautomaten og køber en billet og en cykelbilllet og går ned til perronen.

Jeg bliver bedt om at vise billet inden jeg går ind og giver konduktøren min billet og cykelbillet.

Jeg får så besked om, at jeg ikke kan komme med, fordi jeg ikke har en såkaldt cykelpladsbillet!

Jeg forklarer, at jeg ikke kan nå mit fly, hvis jeg ikke kommer med toget og at jeg skal på arbejde morgenen efter.

Jeg får så at vide af konduktøren, at der er regler i samfundet jeg skal følge lige som alle andre, mens tre andre konduktører står og griner af mig.

Jeg går op og stiller mig i kø og venter en halv time på billetkontoret.
Her forklarer ekspedienten mig, at man ikke kan købe cykelpladsbillet i billetautomaten.

Dvs. at jeg ikke kunne komme med mit tog, selv om jeg havde købt billet til både mig og cyklen og kom til tiden.

Ekspedienten er meget hjælpsom og foreslår at flyve til København, men det er desværre ikke muligt, da man skal have en hard case.

Jeg beslutter mig for at prøve med det næste lyntog, da det skulle ankomme 19.41 og mit fly flyver 20.30.

Jeg køber så en cykelpladsbillet og tager på toget, i håb om at jeg kan nå det.
I toget er kontrolløren overrasket over og roser mig for, at jeg har købt en cykelpladsbillet.

Toget ankommer først 19.56 til lufthavnen, 15 minutter forsinket. Jeg misser mit fly og kan ikke få refunderet pengene ved køb af ny billet, da man skal være der 30 minutter før.

Norwegian forklarer mig, at jeg er 10 minutter for sent på den.

Mine klagepunkter er følgende:

- Jeg synes det er for dårligt, at man ikke kan købe cykelbilletter på nettet.

- Jeg kan efter at have kigget på nettet nu se, at jeg skal have cykelpladsbillet i sommermånederne. Men først efter at have klikket mig igennem 3 forskellige sider. Det er for besværligt.

- Hvorfor skal man overhovedet købe to billetter til sin cykel?

- Hvorfor er der mere end 15 minutters ventetid på kundeservice?

- Hvorfor kan man ikke købe cykelpladsbilletter i billetautomaterne? Jeg har ingen mulighed for at vide, at jeg skal købe dem ved skranken. Specielt ikke når der er en halv times kø til at komme til.

- Hvorfor er DSB altid forsinket?

- hvorfor er der så stor ligegyldighed overfor kunderne fra kontrollørerne? Jeg synes jeg har gjort mit bedste for at forstå jeres komplicerede billetsystem

- Hvorfor skal jeg betale 550 kr for så dårlig en service? Jeg ville have betalt 225 kr med rød billet og havde til enhver tid gjort det hvis tiderne passede.
Dette koster mig nu:

- en ny flybillet til 1200 kr

- en nat i københavns lufthavn

- en misset arbejdsdag i morgen

Jeg synes det er for dårligt og vil bestræbe mig på aldrig at rejse med DSB i fremtiden og fraråde alle andre at gøre det samme. — her: Københavns Lufthavn, Terminal 2.

Opdatering: Jeg klagede til ankenævnet for bus og tog. Det var åbenbart min egen skyld, at jeg ikke købte både cykel-og cykelplads billet selv om cykelpladsbilletter ikke er tilgængelige i DSB's automater. Man føler sig virkelig godt beskyttet som forbruger ved DSB. Aldrig mere sætter jeg mig i jeres møgtog. Farvel.